Štvrtok 1. decembra 2011

Rozpočtový postup na rok 2012: spoločný text

P7_TA(2011)0521

Legislatívne uznesenie Európskeho parlamentu z 1. decembra 2011 o spoločnom texte, ktorý v rámci rozpočtového postupu na rok 2012 schválil zmierovací výbor (17470/2011 ADD 1, 2, 3, 4, 5 – C7-0446/2011 – 2011/2020(BUD))

2013/C 165 E/14

Európsky parlament,

(1) Prijaté texty, P7_TA(2011)0461.

(2) Ú. v. EÚ L 163, 23.6.2007, s. 17.

(3) Ú. v. ES L 248, 16.9.2002, s. 1.

(4) Ú. v. EÚ C 139, 14.6.2006, s. 1.

Kríza súvisiaca s prípadom E.-coli zvýraznila potrebu vhodného mechanizmu, ktorý by reagoval na trhovú krízu v rámci EÚ. V tejto súvislosti sa Rada a Európsky parlament zaväzujú urýchlene konať vo vzťahu k súvisiacim žiadostiam Komisie o presun, alebo, po preskúmaní možností prerozdelenia schválených rozpočtových prostriedkov, vo vzťahu k opravnému rozpočtu, ktorý navrhne Komisia v prípade výnimočnej trhovej krízy v sektore ovocia a zeleniny, ktorá vyžaduje stanovenie osobitných núdzových opatrení, ako sa stanovuje v článku 191 nariadenia (ES) č. 1234/2007 (nariadenie o jednotnej spoločnej organizácii trhov), a to v duchu návrhu Komisie, aby boli k dispozícii mechanizmy na prevenciu ďalších kríz prostredníctvom organizácií výrobcov.

Rada a Európsky parlament sa budú snažiť prijať pozíciu k návrhu opravného rozpočtu č. 7/2011 do konca roka 2011 v súlade so svojimi príslušnými vnútornými postupmi.

Rada a Európsky parlament zaujmú pozíciu ku každému návrhu opravného rozpočtu čo najrýchlejšie s cieľom predísť akémukoľvek nedostatku platobných rozpočtových prostriedkov. Rada a Európsky parlament sa okrem toho zaväzujú urýchlene uskutočniť akýkoľvek prípadný presun platobných rozpočtových prostriedkov, a to aj medzi okruhmi finančného rámca, s cieľom čo najlepšie využiť platobné rozpočtové prostriedky zahrnuté do rozpočtu a zosúladiť ich s aktuálnym plnením a potrebami.

So zreteľom na prebiehajúce snahy o fiškálnu konsolidáciu v členských štátoch sa Rada a Európsky parlament dohodli na znížení výšky platobných rozpočtových prostriedkov na rok 2012 v porovnaní s návrhom rozpočtu predloženým Komisiou. Žiadajú Komisiu, aby prostredníctvom opravného rozpočtu požiadala o dodatočné platobné rozpočtové prostriedky, ak by rozpočtové prostriedky uvedené v rozpočte na rok 2012 nestačili na pokrytie výdavkov v podokruhu 1a (Konkurencieschopnosť pre rast a zamestnanosť), podokruhu 1b (Kohézia pre rast a zamestnanosť), okruhu 2 (Zachovanie a riadenie prírodných zdrojov), okruhu 3 (Občianstvo, sloboda, bezpečnosť a spravodlivosť) a okruhu 4 (EÚ ako globálny aktér).

Čo sa týka výšky rozpočtových prostriedkov, ktoré sa majú zapísať do rozpočtu na rok 2012, vyššie uvedené zníženie prostriedkov pre jednotlivé agentúry podľa rozpočtových článkov sa rozdelí medzi rozpočtové položky úmerne k podielu dvoch príslušných rozpočtových položiek v návrhu rozpočtu (príspevok do hlavy 1 a 2 a príspevok do hlavy 3).

Celkový príspevok EÚ pre decentralizované agentúry na rok 2012 (pozostávajúci z prostriedkov, ktoré sa majú zapísať do rozpočtu na rok 2012, a dostupných pripísaných príjmov, a to vo forme viazaných a platobných rozpočtových prostriedkov) sa znižuje o 1 % v porovnaní s návrhom rozpočtu (NR), zmeneným a doplneným opravným listom č. 3/2012. Celkový príspevok EÚ (vo forme viazaných a platobných rozpočtových prostriedkov) je však stanovený na úrovni NR v prípade agentúry FRONTEX (Hlava 1 a 2), Európskeho podporného úradu pre azyl (EASO), Európskeho orgánu pre bankovníctvo (EBA), Európskeho orgánu pre poisťovníctvo a dôchodkové poistenie zamestnancov (EIOPA) a Európskeho orgánu pre cenné papiere a trhy (ESMA). V súvislosti s agentúrou FRONTEX – Hlavou 3 pozri nižšie podokruh 3a v časti 1.3.

Štvrtok 1. decembra 2011

PRÍLOHA II

úprava poznámok k rozpočtu:

Pilotný projekt Oddiel X (ESVČ)

Schválený text s navrhnutými zmenami označenými HRUBÝM PÍSMOM KURZÍVOU.

Pilotný projekt — Európsky mierový inštitút

Cieľom pilotného projektu je , na základe Koncepcie posilňovania kapacít EÚ v oblasti mediácie a dialógu, analyzovať a preskúmať možnosti a súvisiace náklady a prínosy, aby efektívne slúžili potrebám EÚ v sprostredkovaní mieru.

Táto analýza nákladov a prínosov, ktorá nadväzuje na prebiehajúce úsilie EMI a zohľadňuje existujúce štúdie vrátane štúdií Európskeho parlamentu, ako aj existujúce podnikateľské plány vypracované na tento účel, sa zameria na otázky, ako je inštitucionálna forma vrátane štruktúry nákladov, systémov riadenia a požiadaviek na financovanie.

Pilotný projekt by mal najmä preskúmať možnosti optimalizácie potenciálu jestvujúcich kapacít a zabezpečenia synergií s týmito kapacitami v rámci ESVČ, ďalších inštitúcií EÚ, Inštitútu Európskej únie pre bezpečnostné štúdie, Európskej akadémie bezpečnosti a obrany, členských štátov a ich vnútroštátnych subjektov zapojených do sprostredkovania mieru, ako aj iných zainteresovaných strán.

Ciele EMI by mali vychádzať zo základných hodnôt a cieľov EÚ, ako sú vymedzené v zmluvách.

Bez ohľadu na výsledky pilotného projektu by úlohy EIP mohli zahŕňať aj poradenstvo, výskum, odbornú prípravu, mediáciu a neformálnu diplomaciu so zameraním na predchádzanie konfliktom a ich mierové riešenie, osvedčené postupy a skúsenosti získaných pri uskutočňovaní a riadení príslušných misií EÚ, nadväzovanie kontaktov so širším akademickým, výskumným a mimovládnym spoločenstvom a verejné propagačné kampane v týchto oblastiach. Pilotný projekt by sa mal osobitne zamerať na to, ako by potenciálny nezávislý inštitút mohol rozšíriť kapacity ESVČ a prípadne posilniť kapacity EÚ v tejto oblasti, ako aj optimalizovať dostupné zdroje v koordinácii s príslušnými inštitúciami EÚ.

Prípravná akcia Oddiel III (Komisia)

Cezhraničná žurnalistika (rozpočtový riadok 16 02 06)

Na konci poznámok sa dopĺňa odsek takto:

Cieľom tejto prípravnej akcie európskych výskumných grantov pre novinárov je napomôcť a rozvíjať seriózny cezhraničný žurnalistický výskum na úrovni Únie. Výzvy na predkladanie ponúk sa budú organizovať s cieľom vybrať spoločné investigatívne projekty, ktoré by spájali novinárov najmenej z dvoch členských štátov a ktoré by mali cezhraničnú alebo európsku dimenziu vyplývajúcu z národnej, regionálnej alebo miestnej perspektívy. Výsledky vybraných žurnalistických výskumov budú zverejnené prinajmenšom v každom zo zúčastnených členských štátov.

Na tento účel sa vypracuje štúdia uskutočniteľnosti s cieľom nájsť spôsoby, ako spustiť tento projekt. Štúdia sa musí zamerať na hľadanie spôsobov, akými možno financovať nezávislú a kritickú žurnalistiku z prostriedkov EÚ a zároveň zaručiť nezávislosť informácií.